
Nasa fotograferer 
»århundredets komet« på vej 
mod Jorden 



http://politiken.dk/videnskab/ECE1952921/nasa-fotoqraferer-aarhundredets-komet-paa-vei- 

mod-iorden/ 


Ny komet på vej 

Af Ole Hermingsen 

Der opdages til stadighed nye kometer på vej mod Solen, men kun få tiltrækker sig særlig opmærksom fra en større 
offentlighed. 

Kometen C/2012 SI (ISON) er allerede af medierne så småt udråbt til „århundredets komet", som f.eks. Politiken.dk's 
overskrift ovenfor vidner om. Billedet er taget af Hubble Space Telescope den 10. april i år. 

Sådanne overskrifter vil vi sandsynligvis se flere af i det kommende halvår frem mod november 2013, hvor kometen 
under gunstige vilkår skulle kunne begynde at vise sin lysstyrke på himlen og ses med det blotte øje på vore 
breddegrader. 

I øjeblikket er kometen mere end 600 millioner kilometer fra Solen, idet den ligger lige inden for Jupiters bane. 

Hvis kometen når en synlighed som optimisterne håber, er det dog ikke spor for tidligt at få informeret om, at det 
heller ikke denne gang er livsnødvendigt at finde „kometpillerne" frem fra gemmerne. 






Fotograferet fra Danmark 



Kometen C/2012 SI (ISON) fotograferet 11. januar 2013 af amatørastronomen Jens 
Jacobsen, Egeskov Observatorium på Fyn. Jens Jacobsen skriver på astro- 
forum.dk om sin spændende optagelse bl.a.: 

„Inden skyerne kom rullende ind fra nordøst, lykkedes det mig at få en, dårligt 
guidet, 2 minutters optagelse af komet ISON. Jeg havde egentligt ikke troet at der 
ville komme noget med, da kometen er opgivet til mag 16.2 på nuværende 
tidspunkt. Men søreme! 

Kometen er i en afstand af 4,17 AU, mere end 620 mio. km fra jorden. Kometen har 
først perihelgennemgang den 28. november, så der er lang tid til den kan vokse sig 
stor og flot. 

Jeg må sige at jeg er overrasket over kometens klarhed', jeg vil gætte den til at være 
omkring de 14." http://www.astro- 

forum.dk/forum POSts.asp?TIP=9673&PID=106284#106284 




Historiske mysterier 
fra liinimelriiinniet 


Kometer - ofte anset for 
varsler 

Forfatteren og forskeren Ove von Spaeth har i sin e- 
bog »Historiske mysterier fra himmelrummet« også beskæftiget 
sig med kometer. 

I afsnittet »Kometer - ofte anset for varsler« har han bl.a. 
gengivet en række af de illustrationer, som han har fundet i 
gammelt kildemateriale fra en tid, hvor kikkerten ikke var 
opfundet og derfor afspejler, hvad folk iagttog med det blotte 
øje på himlen. 

Af naturlige årsager er det de mest markante dvs. lysstærke 
kometer, der er beskrevet og gengivet, og på glimrende vis 
illustrerer optegnelserne, hvordan man mente, disse kometer så 
ud. I vore dage er det anderledes avancerede optagelser, selv 
amatører kan lave for slet ikke at tale om de resultater, man 
eksempelvis kan få med Hubble Space Telescope. 

Ove von Spaeth har venligst stillet visse af disse interessante 
illustrationer til rådighed for UFO-Mail. 







T.v.: Mindemont viser komet Cæsar, en af de klareste kometer nogensinde - synlig ved en romersk festival kort 
efter Cæsars dod i 44 f.Kr. - 77?.: Fra et skrift om kometers odelæggende indflydelse, her om en historisk komet 
i 300-tallet e.Kr. Træsnit fra Stanilaus Lubienietski’s værk "Theatrum Cometicum", trykt i Amsterdam i 1668. 

T.v.: En komet dukkede op i 1519 på den ostlige himmel over den ældgamle by Mexico, overværet af 
Montezuma II, aztekernes kejser. Kometens ankomst blev kædet sammen med, at samme år dræbte 
en pest de indfodte folk i millionvis. - T.h.: Kinesisk varsel for kometer, skrevet af Li Ch'un Feng 
i året 648 e.Kr., han var direktor for det kejserlige kinesiske astronomiske bureau. 

T.v.: Komet-frygt. Flyveblad udspredt i 1500-tallet. - T.h.: Flyveblad. Komet i Vægtens stjerner. Leipzig 1519. 

Ove von Spaeths e-bog »Historiske mysterier fra himmelrummet« kan findes via http://www.moses-egypt.net/ på 
denne adresse: http://www.moses-eqypt.net/imaqes/2-ovs da6 historiske-mvsterier-fra-himmelrummet e-book.pdf . 


Formanden for Amatørastronomisk Selskab Fyn, Karsten Bomholt, har 
venligst stillet sin omfattende artikel om komet C/2012 SI (ISON) til 
rådighed for UFO-Mail: 

Komet C/2012 SI (ISON) 

En ny komet er på vej, og i slutningen af 2013 kan Komet C/2012 SI (ISON) komme til at overgå Hale-Bopp fra 1997, 
og der tales endda om, at det kan blive den klareste komet, som noget nulevende menneske nogensinde har set. 

Næst efter sol- eller måneformørkelser er kometer det astronomiske fænomen, som gennem tiderne har fået størst 
opmærksomhed. Fra tidernes morgen og indtil for blot et par hundrede år siden blev kometer opfattet som budbringere 
af dårlige varsler. For nogle var det intet mindre end Guds finger, som pegede på menneskeheden for at advare om 
fremtidige trængsler. 

Siden da er der sket store fremskridt i forståelsen af, hvad en komet i virkeligheden er. Overtroens tid er forbi og frem 
for at varsle om ulykker, bliver en komet i dag budt velkommen. Ganske vist findes der stadig enkelte 
dommedagsprofeter, som spreder uvidenskabelige påstande om kometernes indflydelse, som f.eks. C/2010 XI 
(Elenin), der blev et af de helt store samtaleemner i konspirationskredse i 2011. 
























































Komet Elenin gik som bekendt i opløsning, inden den nåede at blive synlig for det blotte øje, så selv om der har været 
enkelte forholdsvis lysstærke kometer inden for de senere år, skal vi helt tilbage til 1997 for at finde en virkelig 
spektakulær fra den nordlige halvkugle, hvor C/1995 01 (Hale-Bopp) tiltrak sig opmærksomhed gennem det meste af 
foråret og kunne ses fra selv en oplyst by. 




fotograferet 


Nu har vi ganske vist hørt om århundredets 
komet flere gange før. Nogle kan måske huske 
tilbage til 1973, hvor opdagelsen af komet 
C/1973 El (Kohoutek) skabte store 
forventninger. Kometen blev opdaget af den 
tjekkiske astronom Luboé; Kohoutek den 7. 
marts 1973, og ret hurtigt viste 
baneberegningerne, at den stammede fra Oort- 
skyen og derfor aldrig tidligere havde været i 
nærheden af Solen. Desuden ville kometen 
passere i en afstand af kun 0,14 AU (omkring 
20 millioner kilometer) fra Solen den 28. 
december 1973, hvilket ville betyde, at den 
ville blive meget lysstærk. Desværre gik komet 
Kohoutek i opløsning, da den nærmede sig 
perihelion, og den blev derfor ikke så 
iøjnefaldende som forventet. Dette sker ofte 
for kometer, som kommer tæt på Solen. Det 
skete som nævnt også for komet Elenin i 2011 
og f.eks. for 73P/Schwassmann-Wachmann, 
der delvis gik i opløsning i 1995. 

Kan det samme ske for den aktuelle 
komet, som blev opdaget af de to russiske 
astronomer Vitali Nevski og Artyom 
Novichonok den 21. september 2012? 

Kun tiden vil vise, om den får samme 
skæbne som Kohoutek og Elenin. 

De to astronomer benyttede et 16 tommer teleskop på 
Kislovodsk Observatoriet, som er en del af det russiske 
International Scientific Optical NetWork, ISON, og ved 
opdagelsen havde kometen en lysstyrke på mag. 18,8. De 
kunne derfor ikke være sikre på, om der var tale om en komet, 
så den følgende nat foretog de yderligere en række optagelser 
med et 1,5 meter Richey-Chrétien teleskop for at bekræfte 
opdagelsen. På dette tidspunkt var der dog allerede flere 
andre, som havde fotograferet samme sted på himlen, og 
ifølge vedtagne regler fra IAU, Den Internationale 
Astronomiske Union, kunne kometen ikke navngives efter de to 
første opdagere, så i stedet for Nevski-Novichonok bliver den 
for fremtiden kendt under navnet ISON. De øvrige betegnelser 
C/2012 SI henviser til opdagelsesåret og i hvilken halvdel af en 
bestemt måned, opdagelsen er sket. 

Opdagelsesbilledet af Komet C/2012 SI (ISON), optaget 
af Vitali Nevski og Artyom Novichonok den 21. 
september 2012. På dette tidspunkt var kometen af 19. 
størrelsesklasse, cirka 100.000 gange svagere end 
grænsestørrelsesklassen for det blotte øje. Billedet er 
sammensat af fem optagelser på hver 100 sekunder. 


73P/Schwassmann-Wachmann 
Hubble Space Telescope. 

C/ betyder (naturligvis) komet, og herefter følger opdagelsesåret og et bogstav, 
der angiver, hvilken halvdel af måneden kometen blev opdaget. Dernæst følger 
et fortløbende nummer, som angiver i hvilken rækkefølge kometerne blev 
opdaget i den pågældende halvmåned. Til sidst bliver kometen navngivet efter 
opdageren. Navnet sættes i parentes, og da en komet kan være opdaget 
uafhængigt af flere personer, er det kun de to første opdagere, som får deres 
navne på kometen adskilt med en bindestreg. 

Periodiske kometer angives i stedet med et nummer og bogstavet P, hvor tallet 
er et fortløbende nummer, begyndende med Halleys komet, lP/Halley. 

På trods af den korte tid der er gået siden opdagelsen, ved astronomerne 
allerede meget om kometens baneforhold, for det har vist sig, at den er blevet registreret på et par optagelser helt 
tilbage fra december 2011 og januar 2012. På det tidspunkt blev den dog ikke identificeret som en komet, men med 
den viden er det beregnet, at Komet ISON vil passere meget tæt på Solen den 28. november 2013. Afstanden fra 
Solens overflade bliver så lille som 1,2 millioner kilometer, og den tætteste passage af Jorden vil forekomme den 26. 
december 2013 i en afstand på 0,43 AU, svarende til 65 millioner kilometer. 

Et interessant forhold er, at komet ISON har et baneforhold, der minder meget om C/1680 VI. Sidstnævnte kendes 
også som Kirchs komet efter opdageren eller Newtons komet, fordi den blev brugt af Isaac Newton til at teste og 
kontrollere Keplers love. Oftest benævnes den dog Den Store Komet i 1680. Det var den første komet, som blev 
opdaget gennem teleskop, og opdageren var Gottfried Kirch, som fik øje på den for det blotte øje usynlige komet den 
14. november 1680. Kirchs komet steg hurtigt i lysstyrke og blev en af de klareste kometer i det 17. århundrede, og 
den blev især kendt for sin spektakulært lange hale. Angiveligt var kometen synlig selv midt på dagen, da den var mest 
lysstærk omkring juletid i 1680. 

Den 30. november 1680 passerede C/1680 VI 0,42 AU fra Jorden, og den 
18. december passerede den mindre end 1 million kilometer fra Solen. Det 
er noget nærmere end komet ISON vil passere, hvilket er med til at styrke 
optimismen for, at også ISON vil overleve sin tætte passage. 

De sammenfaldende baneforhold mellem C/1680 VI og C/2012 SI kunne 
nemlig tyde på, at de to kometer kan stamme fra et større legeme, som 
på et tidspunkt er brudt i flere stykker. Komet C/1680 VI blev sidst 
observeret den 19. marts 1681. I øjeblikket er den omkring 253 AU fra 
Solen, og på den afstand kan den naturligvis ikke ses. 

C/2012 SI er væsentligt nærmere men forbliver dog uden for rækkevidde 
for de fleste indtil efteråret 2013. Ved opdagelsen befandt den sig mere 
end 6 AU fra Jorden, og først i januar 2013 passerede den Jupiters bane. 
Den store afstand betyder, at den kun bevæger sig langsomt blandt 
baggrundsstjernerne, og indtil august opholder den sig i Tvillingerne. 



Den Store Komet i 1680 over Rotterdam. 
Maleri af Lieve Verschuier. 

Baneforløbet begunstiger i begyndelsen observatører fra sydlige 
breddegrader, men efter perihel sidst i november bliver den nordlige 
halvkugle favoriseret. 

Hvis forudsigelserne holder stik, vil komet ISON blive synlig gennem 6"-8" teleskoper fra mørke steder i løbet af august 
eller september 2013, og i løbet af oktober vil en prismekikkert være tilstrækkelig. Kometen passerer da gennem 
stjernebilledet Løven, hvor den midt på måneden står tæt på Løvens klareste stjerne Regulus. På denne tid af året står 
Løven op kort tid før morgengry, og ved et tilfælde står Mars også tæt på Regulus, så disse to objekter vil være en 
hjælp til at opsøge den noget svagere komet. 

Komet ISON passerer faktisk omkring 10 millioner kilometer fra Mars i begyndelsen af oktober 2013 med tætteste 
møde den 1. oktober, og astronomerne spekulerer på, om den skulle blive synlig for kameraerne på Curiosity. 

Komet ISON fortsætter med at stige i lysstyrke i november, medens den nærmer sig perihelion. Den vil passere meget 
tæt forbi den klare stjerne Spica i Jomfruen midt i november og nogle dage senere forbi planeten Saturn. Dette 
kommer til at foregå meget lavt på tusmørkehimlen i sydøstlig retning, men ISONs lysstyrke skulle gerne være blevet 
så stor, at kometen alligevel vil kunne ses på den lyse himmelbaggrund. 

Den 28. november passeres Solen i en afstand af kun 1,2 millioner kilometer. Hvis alt går godt, og kometen ikke går i 
opløsning, forventes det, at den bliver så klar som fuldmånen. På dette tidspunkt står Komet ISON kun nogle ganske få 
grader fra Solen, og såfremt de notorisk grå novemberdage for en gangs skyld viger for en klar himmel, skulle det med 






















lidt forsigtighed og afskærmning af Solens lys være muligt at se den på daghimlen. Under tætteste passage af Solen 
kan kometen nemlig ikke ses på nattehimlen - netop fordi den står så tæt på Solen. 

Forudsat at Komet ISON har overlevet sin tætte passage af Solen, bliver december den bedste måned fra danske 
breddegrader. Kometen vil være synlig både på aftenhimlen efter solnedgang og på morgenhimlen før solopgang. 
Efterhånden som afstanden til Solen igen bliver større, vil lysstyrken falde, men umiddelbart efter perihelion siger de 
foreløbige skøn, at Komet ISON vil have en lysstyrke på mindst mag. 0 og samtidig have en lang hale, der peger væk 
fra Solen. 

I begyndelsen af januar 2014 vil Komet ISON forhåbentlig stadig være synlig for det blotte øje, så man den 8. januar 
kan se, når den passerer blot 2° fra Nordstjernen. 

2014-Jan-01 3.52 
2014-Jan-02 4.06 
2014-Jan-03 4.20 
2014-Jan-04 4.34 
2014-Jan-05 4.49 


2013-NOV-06 4.65 
2013-Nov-07 4.45 
2013-Nov-08 4.25 
2G13-Nov-05 4.04 
2013-Nov-lO 3.83 
2013-Nov-ll 3.60 
2013-NOV-12 3.37 
2013-Nov-13 3.13 
2013-Nov-14 2.87 
2013-NCV-15 2.61 
2013-Nov-16 2.33 
2013-Nov-17 2.04 
2013-Nov-18 1.72 
2013-Nov-15 1.39 

-0.02 

2013-Dec-07 

2014-Jan-06 4.63 
2014-Jan-07 4.78 
2014-Jan-08 4.93 
2014-Jan-09 S.O"’ 
2014-Jan-10 5.22 
2014-Jan-ll 5.36 
2014-Jan-12 5.51 
2014-Jan-13 5.65 
2014-Jan-14 5.79 
2014-Jan-15 5.93 
2014-Jan-16 6.06 
2014-Jan-17 6.20 
2014-Jan-18 €.33 
2014-Jan-19 6.46 


2013-Nov-20 1.02 

2013-Nov-21 0.62 


2013-Dec-20 2.56 

2Q13-Dec-21 2.66 


2014-Jan-20 6.59 

2014-Jan-21 6.72 

2013-NOV-23 

-0.95 

2013-Nov-27 

2013-Ncv-28 

-6.88 

2013-Ncv-29 

-11.46 

2013-NOV-30 

-5.47 


2013-Dec-22 2.76 
2013-De=-23 2.87 
2013-Dec-24 2.57 
2013-Dec-25 3.08 
2013-Dec-26 3.19 
2013-Dec-27 3.30 
2Q13-Dec-29 3.42 
2013-Dec-29 3.54 
2013-Dec-3G 3.66 
2013-Dec-31 3.79 


2014-Jan-22 6.84 
2014-Jan-23 6.96 
2014-Jan-24 7.08 
2014-Jan-25 7.20 
2014-Jan-26 7.32 
2014-Jan-27 7.43 
2014-Jan-28 7.54 
2014-Jan-25 7.65 
20l4-Jan-30 7.76 
2014-Jan-31 7.87 


Ovenstående tabel viser den forventede lystyrke fra 1. november 2013 
til 31. januar 2014. Tabellen er baseret på de foreløbige observationer 
og skal derfor tages med et vist forbehold. 

En animation af Komet ISONs baneforløb gennem Solsystemet kan ses her: 
http://ssd.ipl.nasa.QOv/sbdb.CQi?sstr=C%2F2012%20Sl:orb=l:cov=0:loq=0:cad=0%23orb 

Et stjernekort med kometens position kan ses her: 
http://www.heavens- 

above.com/comet.aspx7cid =C%2F2012%20Sl&lat=55,43262&lnq = 10.3740 l&loc=Allinqtonv%e6nqet+36&alt= 10&tz= 


CET 

og på Science at NASA kan man finde et lille videoklip: http://www.voutube.com/watch?v=5 lHdOCOJ Q 


Hubble Space Telescope fotograferer komet ISON 

Den 10. april blev Hubble Space Telescope rettet mod komet C/2012 SI ISON. For nuværende er kometen mere end 
600 millioner kilometer fra Solen, idet den ligger lige inden for Jupiters bane. 

Selv på denne store afstand er kometen allerede er meget aktiv, idet det svage sollys er i stand til at opvarme 
overfladen, så de frosne gasser fordamper, eller rettere sagt sublimerer, idet de går direkte fra frossen tilstand til 
luftform. 










Hubbles billede blev optaget i synligt lys. De blå farver er blevet tilføjet 
for at fremhæve detaljer i komaens struktur. 

Credit: NASA, ESA, J.-Y. Li (Planetary Science Institute) og Hubble Comet ISON Imaging Science Team. 

Foreløbige målinger tyder på, at komet ISON's kerne ikke er større end 5-6 kilometer, hvilket er bemærkelsesværdigt 
lille i betragtning af det høje aktivitetsniveau, som er observeret hidtil. 

Kometens koma er omkring 5.000 kilometer i diameter, og støvhalen er mere end 90.000 kilometer lang, så den 
strækker sig langt uden for Hubbles synsfelt. 

Set fra Jorden befinder Komet C/2012 SI ISON sig i Tvillingerne. Den er dog endnu så lyssvag, at den kun kan ses i 
store teleskoper. 

Mødet med Komet C/2012 SI (ISON) bliver naturligvis nøje fulgt, så hold godt øje med f.esk. Amatørastronomisk 
Selskab Fyns site i det kommende år: 

http://skvsite.dk/asf/?side=295790# HST 


Fra SUFOI's Fotoafdeling 

v/Ole Henningsen 

2650 Hvidovre 17. februar 2013 

En 44-årig mand observerer den 17. februar 2013 kl. 21.22 fra Hvidovre et gult lys på den mørke himmel og fortæller i 
sin indberetning om observationen og sit foto bl.a.: 

En varm gul kugle svævede stille og langsomt mod nord, og kom tættere på. Forsøgte at tage et billede med 
mobiltelefon som blitzede. I det samme ændrede kuglen retning mod øst. 

Da det fløj mod øst forsvandt det langsomt, som en ild der brændte ud. 

Kunne være en af de dersens varmluftballoner? Bare mærkeligt at den kunne skifte retning fra nord til øst. 



Herover ses et af de modtagne fotos, hvor lyskuglen anes meget svagt midt i billedet. 
Nedenunder ses for eksemplets skyld samme foto med ændrede lys- og kontrastforhold som 
tydeliggør den observerede lyskugles placering i billedet. 








Kraftig udsnitsforstørrelse af originalfoto bearbejdet i 
billedbehandlingsprogram i forsøgene på at fraloKKe billedet 
yderligere detaljer. 

Fotoafdelingens konklusion 

Ud fra billederne alene kan det med de „tilstedeværende pixels" 
ikke med 100% sikkerhed siges, hvad der er fotograferet. SUFOI's 
Fotoafdeling har i føste omgang afventet, at der evt. ville 
indkomme andre observationer, der kunne be- eller afkræfte en 
første teori om, at der kunne være tale om en varmluftballon 
opsendt fra nærområdet, som fotografen selv er inde på i sin 
henvendelse. 

Der er dog ikke dukket andre sammenfaldende indberetninger op 

via www.ufo.dk . 

Ved at sammenholde de modtagne fotografier og indberetningens data - incl. vejrdata fra DMI- er det dog overvejende 
sandsynligt, at der er tale om en lille varmluftballon, der er observeret og fotograferet. Den anførte ændring af 
flyveretningen kan evt. skyldes helt lokale forhold. 



6000 Kolding 26. april 2013 

En observatør på Lundebjergvej i Kolding beretter bl.a.: 

Ja, tro ikke vi er komplet tossede, men vi filmede flere ufoer over vores hjem i dag den 26. april 2013 kl. ca. 22,15. 
Har I nogle andre indmeldinger om dette? Der var ingen lyd, ingen blink, som man forventer af fly, intet. Kun lys, ens 
farve, og de skiftede fart. Fangede 3 stk. på film. 

Har I nogen, der kan se, om det er ufoer af dem, I kender, for det var for underligt ogi urealistisk. 



Screenprint af start på den ene af de Screenprint af start på anden videosekvens 
modtagne videosekvenser, der viser to lys - der viser det ene af lysene - og specielt dets 
samt deres størrelse på himlen uden størrelse i forhold til omgivelser, bl.a. 
anvendelse af zoom af fotografen. gadelamper i området. Lys- og kontrastforhold 



To kraftige udsnitsforstørrelser af lysene på den ene videosekvens. 

Efterfølgende modtog SUFOI en indberetning fra Roskildevej i det nordlige Kolding om lysene på himlen: 

Fire på hinanden følgende oplyste objekter fløj over Kolding fra syd - over Kolding Fjord drejende mod øst over 
nord kysten af fjorden i lav højde. 

Derefter drejede de mod sydøst og steg opad og ind / regnskyerne ca. over Venø i Lillebælt. 
Lyset var flammende orange og der var ingen lyd overhovedet. Hastigheden var som en helikopter der var på 
observationspatrulje, men ved stigningen tog de mere fart på. 

Der var uens afstand mellem objekterne men de fulgte nøjagtig samme bane. 

Afstanden mellem objekterne varierede til mellem to - tre hundrede meter og op til syv - otte hundrede. 
Afstanden mellem objekterne og vores hus (vi var to der så objekterne) var på det tætteste ca. en kilometer. 


SUFOI's konklusion 

Det skal i den forbindelse understreges, at alle undersøgelser viser, det er næsten umuligt at vurdere afstande og 
størrelser på lys observeret på en mørk himmel. 

Ud fra udseendet af de modtagne videosekvenser samt de tilhørende beretninger sammenholdt med vejrdata fra DMI 
peger alt på iagttagelse af opsendte små varmluftballoner med et brændende materiale i bunden, der sørger for opdrift 
samt belysning. 

Opsendelsen er sandsynligvis sket vest for en position mellem Lundeborgvej og Roskildevej i Kolding. 
























2860 Søborg 27. april 2013 


Fotografen Rhonda Brendstrup fra Søborg spørger i sin henvendelse til SUFOI: 

Her til aften (lørdag d. 27.4.2013 kl. 20.37) kigger jeg ud af mit køkkenvindue (fra 1. sal) som jeg ofte gør for at se 
den smukke himmel ...i går meget rød og i dag lidt anderledes røde farver og former derude.... 

Ser en stor sort rund ting på himlen, der bevæger sig meget hurtigt fra vest - meget højt oppe... hen over motorvejen 
og hen over ejendommen jeg bor i. 

Jeg når at fotografere den lidt med mit pro ff udstyr Canon eos 1 ds mark II med 300mm... det første billede ser jeg en 
stor sort rund ting med lidt glød i bunden. De efterflg. billeder er det en sort ting som mere er formet som en stor sort 
vandmand eller hvordan jeg nu skal beskrive det. 

Kan sende billedet om i vil se det. 

Aldrig set noget der minder om det. 

Jeg tror det er en UFO - hvad tænker I? 



Det var med spænding SUFOI's fotoafdeling afventede En kraftigt udsnitsforstørrelse med 
billedernes fremkomst, og ovenfor ses det ene af de ændrede lys- og kontrastforhold viser 
modtagne fotografier taget med 300 mm zoom. På med al tydelighed endnu et eksempel 
trods af fotografens anvendelse af en kraftig zoom på den nye fritidshobby, der fascinerer 
fylder objektet ikke meget på den mørke himmel. og mystificerer mange - en lille 

varmluftballon med et brændbart 
materiale i bunden, der sørger for 
opdrift og lyseffekt. 

Og ballonens bevægelse er naturligvis 
rimeligt i overensstemmelse med DMI's 




Øverst ses de vanskelige lysforhold, som fotografen 
arbejdede under, og nedenunder ses samme foto - det 
sidste i rækken af modtagne fotos, hvor lysforholdene 
er ændret i billedredigeringsprogram i forsøg på at 
give et klarere billede af, hvad der befandt sig på 
himlen. 

På den modtagne billedsekvens ses endvidere, 
hvorledes ballonen - hvor det brændende materiale 
efterhånden er slukket og lyset derfor forsvundet - 
mister en del af sin opdrift og ind imellem tumler 
rundt gennem luften. 


Tv. ses kraftig udsnitsforstørrelse af samme foto med 
ekstra ændrede lys- og kontrastforhold, der viser 
varmluftballonen, hvor det brændende materiale i 
bunden ikke længere ses. 

Alle fotos: www.rhonda.dk 


I dette tilfælde er der tale om fotografier taget med professionelt udstyr som også giver mulighed for et klart billede af, 
hvad der helt konkret har været at se på himlen. 

Så UFO - nej. IF0 - ja! 

Du kan få flere oplysninger om små varmluftballoner på adressen: http://www.sufoi.dk/info/balloner.php . 










Løst og facts 


Af Ole Henningsen 

Hvad er klokken? 

Hvis man har brug for at vide, hvad klokken er slået uden at tænke for meget på, om havemøblerne er blevet sat ud 
eller ind for nogen tid siden, eller hvad klokken er, hvis den et sted står angivet som UTC-tid, så kan man finde hjælp 
hos Amatørastronomisk Selskab Fyn på denne adresse: 

http://asf.skvsite.dk/?side=296066 . 

AFU-jubilæum: 40 år! 

Den 17. marts 1973 etableredes Arbetsgruppen for ufologi i Sodertålje i Sverige af Anders Liljegren, Kjell Jonsson og 
Håkan Blomqvist. Det var i starten en uformel gruppe med ambitioner om at opbygge en basis for ufo-forskning i 
Sverige med ideologisk inspiration fra ufo-navne som Jacques Vallee, J. Allen Hynek og John Keel. 

Navnet AFU, Arkivet for UFO-forskning, kom til i 1979, og i dag er AFU verdens største arkiv for ufo-relaterede 
materialer, såsom tidsskrifter, bøger, korrespondance, samlinger af videoer, lydbånd m.v. 

Der indløber hele tiden donationer fra ind- og især udland, ligesom ihærdige medarbejderes rejser til kontakter i 
udlandet har hjembragt AFU i tonsvis af arkivmaterialer af alskens slags. Dette har også bevirket, at AFU nu i april 
2013 har skiftet navn til Archives for the Unexplained, da der efterhånden var mange andre emner end ufo'er 
repræsenteret. 

Den 17. marts 2013 fejrede AFU's ildsjæle ved en større sammenkomst 40 års jubilæum, og SUFOI ønsker stort 
tillykke! Læs mere om AFU: 

http://www.afu.info/index.htm . 

http://www.sufoi.dk/ufo-mails/um-2008/um08- 103. ohp#03 . 

http://www.sufoi.dk/ufo-mails/um-2012/uml2-148.php 

og om AFU's jubilæum: http://ufoarchives.bloqspot.dk/2013/03/afu-40-ar.html 

Hvad man dog ser på himlen 



Der var virkelig mange tilskuere, da en imponerende ildkugle oplyste himlen over byen Santiago del Estero i Argentina i 
de tidlige morgentimer den 21. april i år. 

Ildkuglen dukkede nemlig op midt under en udendørs koncert. 

Se overvågningsvideo: 

http://www.voutube.com/watch7vHR3AfZdnwrE 

og videoen med ildkuglen der giver et ekstra pift til koncertens lysshow: 
http://www.voutube.com/watch?NR=l&.v=18-Xko- bK8&feature=endscreen . 










Den 26. marts 2013 filmede en argentiner denne flotte „tallerken-sky", som fluks 
røg ud på YouTube og naturligvis med en „ufo"-overskrift, så ufo-myten fornægter 
sig ikke. 

Se videoen: http://www.voutube.com/watch?v=4v8ph6ED5fY . 

Close encounters of a lenticular kind: 

The mountain-top cloud formations that look like UFOs 

På dette link kan du se en anden form for formationer på himlen - linseskyer: 

http://www.dailvmail.co.uk/sciencetech/article-2151490/When-clouds-plav-tricks-mind-forminq-UFQ-shapes-startle- 

confuse.html?ito=feeds-newsxml . 

Læs mere om linseskyer hos DMI: 
http://www.dmi.dk/dmi/skibumsernes sky . 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 














